**Spre asfinţit**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În taina nopţilor, când liliacul

Se-cumetă să înflorească, buimăcit

De luna plină, ce îşi alintă lacul

Şi stelele, ce infinitu-au răvăşit,

Privesc prelung spre lunga veşnicie

În traista toamnei căutând balsamuri,

Pentru-amintiri pline de nostalgie

Şi zilele-mi rănite, prinse-n ramuri.

Mă plimb prin constelaţii cu uimire,

Mă reântorc pe a Lacteei Cale,

Încă mai caut o clipă de iubire,

Dar luna stă cu noaptea la taclale.

Speranţele mi-au evadat din paradis,

Am răni adânci din lunga-mi bătălie,

Pictez durerile în noul manuscris,

Şi-aştept să râdă coala de hârtie.

Sufetu-mi răvrătit, de vremuri obosit,

Cu rugi se reâncarcă-n regăsire,

Îar Domnul cerului oftează mulţumit

Şi îmi arată portalul de sosire.

Pe fruntea mea, luceferii s-au liniştit,

Pernele aţipesc pe aripi de cuvânt,

Senin, m-aproprii de propriul asfinţit

Când eul meu se va întoarce în pământ!